text: "Une chose vous prieroie,"
   Fait Cléomadès, "se j'osoie,
   PageV02P089
   S'il ne vous devoit anuier."
   "Moi ne couvient il pas priier,"
   Fait Durbans, "mais commandez moi ;
   Car, par la foi que à Dieu doi,
   N'est riens, se le me commandez,
   Que n'en soit fais tous vos plains grez,
   Se je dou faire ai le povoir.
   Pour ametre cors et avoir,
   Ne riens dont je puisse finer,
   II ne vous faut que commander ;
   Mais commandez, et je ferai."
   "Sire, moult grant gré vous en sai,"
   Ce li a dit Cléomadès.
   "Je vous requier que Pinchonnès
   S'en viengne, par le vostre otroi,
   Se il vous plaist, avoecques moi,
   Et je le vous renvoierai
   À plus tost que onques porrai.
   Se la chose achevée avoie
   Pour quoi me suis mis à la voie,
   Tout tantost vers vous revenroit,
   De moi nouveles vous diroit."
  